Lille Vildmose rummer et enestående plante- og dyreliv, et varieret landskab og en spændende kulturhistorie. Det mener i hvert fald Lille Vildmose Fonden, som vil, at endnu flere borgere i lokalområdet nu have glæde af disse værdier - Mange gæster og turister besøger vores mose. Det er imidlertid vigtigt for os, at mosen fortsat først og fremmest også fungerer som lokalbefolkningens mose. Vi ønsker, at borgerne i lokalområdet kender mosen og føler medejerskab til mosen, forklarer formanden for fondens bestyrelse, Jørn Carlsen. Mange lokale borgere har dog allerede i dag et tæt og godt kendskab til mosen. - Vi skal imidlertid huske, at mosen og området omkring mosen hele tiden forandrer sig. Nye borgere flytter til området. Mosens natur og kultur forandrer sig konstant: Nye dyr og planter flytter ind, nyt Vildmosecenter og nye økonomiske muligheder vokser frem. Derfor skal vi hele tiden udvikle og nytænke samspillet mellem lokalbefolkningen og mosen, uddyber fondens formand.

Opsummering:
Den lokale befolkning i og omkring Lille Vildmose skal være lokale ambassadører for mosen. Fonden bag vil nu motivere borgerne til at fortælle vidt og bredt om mosens skatkammer